Mano Menezes

Luiz Antonio Venker de Menezes eli Mano Menezes (s. 11. kesäkuuta 1962 Passo do Sobrado, Brasilia) on brasilialainen jalkapallovalmentaja.

Hänen lempinimensä "Mano" on peräisin varhaisesta lapsuudestaan. Hänen siskollaan oli tapana kutsua häntä kyseisellä nimellä, mikä on paikallista slangia ja tarkoittaa veljeä.Mano Menezes já fala em ganhar a Copa do Mundo de 2014  ClicRN. Viitattu 23.2.2012. 

 Valmentajaura 
Valmennettuaan Grêmiota ja Corinthiansia yhteensä viiden vuoden ajan, tarjoutui Menezesille päävalmentajan paikka Brasilian maajoukkueessa. Hän korvasi tehtävästä aikaisemmin eronneen Dungan. Menezes ei ollut Brasilian jalkapalloliiton ykkösvaihtoehto Dungan korvaajaksi, mutta edellisenä päivänä Fluminensen kieltäydyttyä vapauttamasta Muricy Ramalhoa pestiin, paikka avautui hänelle.A trajetória de Mano Menezes: aos 48 anos, o comando da seleção brasileira O Globo. Viitattu 23.2.2012. Brazil name Dunga's replacement as they rebuild for the next World Cup Guardian. Viitattu 23.2.2012.  Hänen ensimmäinen ottelunsa maajoukkueen peräsimessä oli 10. elokuuta 2010 pelattu ystävyysottelu Yhdysvaltoja vastaan.

Menezesin ensimmäinen tosikoitos vuoden 2011 Copa América päättyi Brasilian osalta pettymykseen, kun se tippui jo puolivälierissä Paraguayta vastaan. Olympialaisissa 2012 Menezes johdatti Brasilian joukkueen aina loppuotteluun saakka, mutta unelma maan historian ensimmäisestä miesten jalkapallon olympiakullasta murskautui 2–1 finaalitappioon Meksikolle. Brasilian jalkapalloliitto erotti Menezesin yllättäen marraskuun loppupuolella 2012.Menezes licencié !

Kesäkuussa 2013 Menezesin valmennusura jatkui Flamengon peräsimessä.Mano Menezes appointed new Flamengo coach Hän erosi tehtävästään syyskuussa 2013 tyytymättömänä mahdollisuuksiinsa muuttaa joukkuetta.Menezes no longer coach of Flamengo soccer team  Tammikuussa 2014 hänestä tuli Corinthiansin päävalmentaja.Menezes takes over as coach of Corinthians Hän luotsasi seuran Brasilian liigassa neljänneksi, mutta erosi tehtävästään heti kauden jälkeen.Soccer-Mano Menezes resigns as Corinthians coach

Kaudeksi 2016 Menezes suuntasi Kiinan Superliigaan Shandong Lunengin päävalmentajaksi.Menezes heads to Shandong Menezes johdatti joukkueen Aasian Mestarien liigassa puolivälieriin, mutta kausi Kiinan liigassa alkoi heikosti. Menezes erosi tehtävistään kesäkuun alussa 2016.Menezes resigns as Shandong coach

 Meriitit valmentajana 

 Campeonato Brasileiro Série B (2): 2005, 2008
 Campeonato Gaúcho (2): 2006, 2007
 Campeonato Paulista: 2009
 Copa do Brasil: 2009
Hopeaa: 2008
 Copa Libertadores
Hopeaa: 2008
 Olympiahopeaa: 2012

 Lähteet 

 Aiheesta muualla 
 Mano Menezesin kotisivusto 

Luokka:Brasilialaiset jalkapallovalmentajat
Luokka:Vuonna 1962 syntyneet
Luokka:Elävät henkilöt